ശിവാനന്ദ (യോഗ ഗുരു)

ഒരു ഇന്ത്യൻ യോഗ അദ്ധ്യാപകനായിരുന്നു ശിവാനന്ദ (8 ഓഗസ്റ്റ് 1896-4 മെയ് 2025). സ്വാമി ശിവാനന്ദ എന്നും ഇദ്ദേഹം അറിയപ്പെട്ടിരുന്നു.  ബ്രിട്ടീഷ് ഇന്ത്യയിൽ ബംഗാൾ പ്രസിഡൻസിയിലെ സിൽഹെറ്റ് ജില്ലയിൽ 1896 ഓഗസ്റ്റ് 8 ന് ശിവാനന്ദ ജനിച്ചതായി അവകാശപ്പെടുന്നു. 2022 മാർച്ച് 21ന് ഇന്ത്യാ ഗവൺമെന്റ് അദ്ദേഹത്തിന് പത്മശ്രീ നൽകി ആദരിച്ചു.

 ജീവചരിത്രം 
1896 ഓഗസ്റ്റ് 8നാണ് ശിവാനന്ദ ജനിച്ചതെന്ന് പറയപ്പെടുന്നുണ്ടെങ്കിലും ഇത് സ്വതന്ത്രമായി സ്ഥിരീകരിച്ചിട്ടില്ല. ഇന്ത്യൻ മാധ്യമങ്ങൾ അദ്ദേഹത്തിന്റെ ജനനത്തീയതി മുഖവിലയ്ക്ക് എടുത്തിട്ടുണ്ടെങ്കിലും അതിനെ പിന്തുണയ്ക്കുന്ന  വിശ്വസനീയമായ സ്രോതസ്സുകൾ ഇല്ല. 

അദ്ദേഹത്തിന്റെ മാതാപിതാക്കൾ കടുത്ത ദാരിദ്ര്യത്തിലാണ് ജീവിച്ചിരുന്നത്, അവരുടെ ഉപജീവനത്തിനായി യാചിക്കേണ്ടിവന്നു. അദ്ദേഹത്തിന് ആറ് വയസ്സുള്ളപ്പോൾ സഹോദരിയും അമ്മയും അച്ഛനും ഒരു മാസത്തിനുള്ളിൽ മരിച്ചു. തുടർന്ന് അദ്ദേഹം ബംഗാളിൽ നിന്ന് കാശി യാത്ര ചെയ്യുകയും അവിടെ സേവനമനുഷ്ഠിക്കാൻ തുടങ്ങുകയും ചെയ്തു. ഗുരു ഓംകരാനന്ദയിൽ നിന്ന് വിദ്യാഭ്യാസം നേടിയ ശേഷം സ്വാമി ശിവാനന്ദ യോഗ ധ്യാനത്തിലും പ്രാവീണ്യം നേടി.

മൂന്ന് പതിറ്റാണ്ടിലേറെ അദ്ദേഹം വാരണാസിയിൽ ഗംഗയുടെ തീരത്ത് യോഗ പഠിപ്പിച്ചു. അമ്പത് വർഷത്തിലേറെയായി അദ്ദേഹം കുഷ്ഠരോഗം ബാധിച്ച 400-600 യാചകർക്ക് സേവനം നൽകിയിട്ടുണ്ട്. ഭക്ഷണം, പഴങ്ങൾ, വസ്ത്രങ്ങൾ, ശൈത്യകാല വസ്ത്രങ്ങൾ. പുതപ്പുകൾ, കൊതുക് വലകൾ, പാചക ഉപകരണങ്ങൾ എന്നിവ അവരുടെ ആവശ്യങ്ങൾക്കായി അദ്ദേഹം നൽകി. അദ്ദേഹം യോഗയെ പ്രോത്സാഹിപ്പിക്കുകയും ചെയ്തു. 

ശിവാനന്ദ ഒരു സസ്യാഹാരിയായിരുന്നു. പഴങ്ങൾ, പാൽ എന്നിവയെ ഫാൻസി ഭക്ഷണങ്ങൾ എന്ന് വിളിക്കുകയും അവ കഴിക്കുന്നത് ഒഴിവാക്കുകയും പകരം പയർ, അരി എന്നിവയ്ക്ക് മുൻഗണന നൽകുകയും ചെയ്തു. സ്വാമി ശിവാനന്ദ 2025 മെയ് 3 ന് അന്തരിച്ചു.

യോഗ രത്ന അവാർഡ്, ബസുന്ധര രത്തൻ അവാർഡ് (2019) എന്നിവയുൾപ്പെടെ നിരവധി അവാർഡുകൾ ശിവാനന്ദയ്ക്ക് ലഭിച്ചിട്ടുണ്ട്. 2022 മാർച്ച് 21ന് ഇന്ത്യാ ഗവൺമെന്റ് അദ്ദേഹത്തിന് പത്മശ്രീ നൽകി ആദരിച്ചു.

 അവലംബം 

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:യോഗ ഗുരുക്കന്മാർ